Zásady poskytovania finančného príspevku na detskú rekreáciu na rok 2012

1) Pre účely týchto zásad sa za detskú rekreáciu považujú všetky podujatia, ktoré sú organizované pre deti akýmikoľvek inštitúciami (odbory, školy v prírode, iné združenia a pod.).

2) Príspevok sa poskytuje pre deti členov OZ SAV vo veku od 6-15 rokov.

3) Na účely detskej rekreácie VOZ poskytne príspevok v sume 1,50 € na dieťa/deň, maximálne 10 dní v roku, t.j. 15 € na dieťa/rok. Poskytnutie tohto príspevku nemá vplyv na výšku príspevku poskytnutého ZO OZ SAV. Je určený na zníženie výšky rodičovského príspevku na detskú rekreáciu.

4) Rodičia, ktorí sú členmi OZ SAV minimálne 6 mesiacov, požiadajú o poskytnutie príspevku Výbor OZ SAV prostredníctvom svojej ZO, ktorá overí splnenie podmienok bodov 1 až 3 týchto zásad. ZO písomne požiada VOZ SAV o refundáciu príspevku najneskôr do 6 mesiacov od ukončenia rekreácie. Žiadosti, ktoré prídu po tomto termíne, VOZ SAV refundovať nebude.

K žiadosti sa priloží:

- menný zoznam detí

- organizátor podujatia

- miesto pobytu

- dĺžka pobytu (od-do, počet dní)

- vek detí - dátum narodenia

- podpis rodiča

Záverečný termín predloženia žiadostí o refundáciu príspevku v príslušnom roku bude 31. október. Žiadosti o príspevky na rekreácie realizované v poslednom štvrťroku daného roku budú refundované najneskôr v prvom štvrťroku nasledujúceho roku.

5) Sporné prípady porušenia týchto zásad budú prerokované na Rade OZ SAV.

6) Pri omeškaní platby príspevkov o 3 a viac mesiacov za podmienky vyrovnania podlžnosti voči OZ SAV bude dotácia na rekreáciu detí znížená o 50 %.

7) Finančné prostriedky na rekreáciu detí sa stanovia v rozpočte OZ SAV.

8) Zásady nadobúdajú platnosť schválením Radou OZ SAV dňa 18. 4. 2012.